**KLAIPĖDOS „VĖTRUNGĖS“ GIMNAZIJOS**

**DIREKTORIAUS RAMVYDO JUŠKOS**

**METŲ VEIKLOS ATASKAITA**

Nr.

Klaipėda

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| Klaipėdos „Vėtrungės“ gimnazijos (toliau – Gimnazija) 2016–2018 metų strateginio ir 2018 metų veiklos planuose nustatyti tikslai ir uždaviniai orientuoti į aukštos švietimo paslaugų kokybės užtikrinimą ir Gimnazijos materialinės bazės gerinimą. Gimnazijoje 2018 metais pasirinkta kryptis – padėti mokiniams tobulinti bendrąsias ir dalykines kompetencijas. Metinės veiklos tikslas – pamokos kokybės tobulinimas mokant ir mokantis. Tikslui pasiekti numatyti ir įgyvendinti 4 uždaviniai: efektyvinant pagalbą mokiniui, teikti kokybišką ugdymą, orientuotą į mokinio asmeninę ūgtį ir individualią pažangą; ugdyti bendrąsias ir dalykines kompetencijas, siekiant bendruomenės narių lyderystės raiškos; kurti saugią Gimnaziją, skatinant pilietiškumą, tautinę savimonę ir pozityvią socialinę-emocinę aplinką; ugdyti mokinių sveikos gyvensenos ir aplinkos puoselėjimą, taikant ekologijos ir aplinkos technologijų ugdymo sampratos elementus. Vadybiniai siekiai 2018 metais buvo orientuoti į Gimnazijos veiklos reglamentavimo atitiktį, pasikeitusiems teisės aktams, individualios mokinio pažangos sistemos tobulinimą, darbuotojų socialinio ir psichologinio saugumo užtikrinimą. bendruomenės narių lyderystės gebėjimų ugdymą.  2018 metais pasiekti reikšmingi švietimo paslaugų kiekybiniai ir kokybiniai pokyčiai. Gimnazijoje 2018-09-01 duomenimis buvo sukomplektuota 20 klasių, ugdyti 598 mokiniai. 2018 m. buvo sukomplektuota viena gimnazijos klasė (30 mokinių), įgyvendinanti ekologijos ir aplinkos technologijų ugdymo sampratos švietimo, mokslo ir sporto ministro nustatyta tvarka elementus. Iš viso tokiose I–III gimnazinėse klasėse mokosi 89 mokiniai. Pagrindinio ugdymo programos antrąją dalį ir vidurinio ugdymo programas praėjusiais metais įgyvendino 59 pedagogai. Gimnazijos aplinkos funkcionavimą užtikrino 26 nepedagoginiai darbuotojai. Visiems mokiniams sudarytos sąlygos gauti pedagoginę, socialinę, psichologinę bei karjeros planavimo pagalbą. Šią pagalbą teikė mokytojai, socialinis pedagogas, psichologas, bibliotekininkai. Sėkmingai tenkinti mokinių neformaliojo švietimo poreikiai – mokiniai galėjo dalyvauti 28 neformaliojo vaikų švietimo programose. Neformaliajam švietimui skirtos 55 ugdymo plano valandos per savaitę ir juose dalyvavo 381 (63 proc.) mokinys, programas vykdė 17 mokytojų. Įgyvendinant ugdymo planą, mokiniams buvo sudarytos galimybės tenkinti individualius poreikius – jie galėjo rinktis visų privalomų dalykų programų aukštesniuosius kursus. III–IV gimnazinėse klasėse buvo pasirinkta 17 pasirenkamųjų dalykų ir 53 dalykų moduliai. I–IV gimnazinių klasių mokinių konsultacijoms skirta 13 valandų. Mokiniams užtikrintas kokybiško maitinimo organizavimas, teisės aktų nustatyta tvarka nemokamas maitinimas skirtas 13 mokinių, 10 mokinių kompensuotos transporto išlaidos.  Sėkmingą 2018 metų ugdymo plano įgyvendinimą rodo mokinių pasiekimai. Visi abiturientai (131) įgijo vidurinį išsilavinimą. 4 abiturientai gavo 6 šimtukus (2 mokiniai gavo po du šimtukus ir 2 mokiniai – po vieną). 75 proc. abiturientų tęsia mokymosi šalies ir užsienio universitetuose ar kolegijose. Visi II gimnazinių klasių mokiniai (154) įgijo pagrindinį išsilavinimą. Praėjusiais metais jie dalyvavo tarptautiniame OBECD PISA tyrime.  2018 metais miesto ir respublikinėse olimpiadose, konkursuose prizines vietas pelnė 26 mokiniai (2017 m. – 19 mokinių), sporto varžybose „Mero taurė“ laimėta II vieta. Buvo vykdomi 3 respublikiniai projektai. Gimnazija tapo Europos Parlamento konkurso „Mokykla – Europos Parlamento ambasadorė“ nugalėtoja. Ekologijos ir aplinkos technologijų ugdymo sampratos elementus įgyvendinančių klasių mokiniai aktyviai dalyvavo Sveikatos biuro organizuotame konkurse „Sveikiausia mokykla“, kuriame laimėjo II vietą (prizas 500,0 Eur) ir „Judriausios klasės“ konkursuose, kuriuose laimėtos I vietos (dviejų klasių mokiniai gavo prizus po 300,0 Eur).  2018 metais pagerintas mokinių lankomumas, t. y. vienas mokinys per metus vidutiniškai praleido 87 pamokas (2017 m. – 104 pamokas). Gimnazijos psichologas per metus suteikė psichologines konsultacijas 23 tėvams, 236 mokiniams, 49 mokytojams. Nuo 2018–09–01 I gimnazinėse klasėse įgyvendinama socialinio emocinio ugdymo programa „Raktai į sėkmę“.  2018 metais kvalifikaciją tobulino kiekvienas pedagogas vidutiniškai 6 dienas. Gimnazijos mokytojams buvo organizuoti du bendri seminarai („Kiekvienas mokytojas gali būti ir aktorius“, „Socialinio emocinio ugdymo programa „Raktas į sėkmę“). Mokytojai dalyvavo 235 seminaruose. Per metus mokytojai skaitė pranešimus 3 šalies ir 3 miesto konferencijose, vedė 14 atvirų integruotų pamokų, organizavo 2 autorinius seminarus. 2018 metais atestuoti du mokytojai (1 mokytojo metodininko ir 1 vyresniojo mokytojo kvalifikacinėms kategorijoms).  2018 metais atliktas Gimnazijos veiklos kokybės įsivertinimas IQES online sistemoje. Buvo pamatuoti veiklos rodikliai srityse „Rezultatai“ ir „Ugdymas(is) ir mokinių patirtys“. Rezultatai parodė, kad tirtos sritys atitinka 3 lygį (gerai).  2018 metais Gimnazija racionaliai naudojo mokymo, ūkio ir paramos lėšas. Planingai atnaujino mokyklinius baldus (įsigyti 55 suolai su kėdėmis, 5 mokyklinės spintos, 9 lentos). Atnaujinta kompiuterinė įranga (įsigyti 9 stacionarūs kompiuteriai, 3 projektoriai, 2 multifunkciniai spausdintuvai, 4 vaizdo stebėjimo kamerų sistemos). Per metus suremontuoti 3 mokomieji kabinetai, sutvirtintos 45 Gimnazijos pastato fasado plokštės ir 5 plokštės pakeistos naujomis, pakeista 11 pastato stogo apšvietimo lempų. Visuose dalykiniuose kabinetuose sumontuoti roletai (152 vnt.). Sprendimai dėl lėšų panaudojimo derinti su Gimnazijos bendruomene.  Gimnazijos bendruomenė, planuodama artimiausių metų veiklą, susitarė dėl tokių prioritetų: kokybiškų ugdymo paslaugų teikimas ir bendruomenės narių lyderystės gebėjimų didinimas, siekiant sudaryti sąlygas įvairių poreikių mokiniams pasiekti asmeninę brandą, daryti individualią ir nuolatinę pažangą; mokinių sveikos gyvensenos ir aplinkos puoselėjimo kompetencijų stiprinimas, taikant ekologijos ir aplinkos ekologijos ugdymo sampratos elementus |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai 2018 metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1.1.Nustatyti ekologijos ir aplinkos technologijų sampratos elementų integravimo į ugdymo turinį tobulinimo galimybes | Parengtos ekologijos ir aplinkos technologijų sampratos elementų taikymo rekomendacijos | 1. Išanalizuota ir apibendrinta netradicinio ugdymo organizavimo Gimnazijoje situacija bei mokinių pasiekimų rezultatai (stebėtos pamokos, pokalbiai su mokiniais, mokytojais, klasių vadovais).  2. Parengtas Ekologijos ir aplinkos technologijų sampratos elementų taikymo rekomendacijų projektas, kuris pristatytas įstaigos ir mokytojų tarybų posėdžiuose | 1.Išanalizuota ir apibendrinta netradicinio ugdymo įgyvendinimo Gimnazijoje eiga: stebėta 10 pamokų,  3 klasių valandėlių metu su mokiniais, klasių vadovais analizuota elementų taikymo nauda ir perspektyvos.  2. Mokytojų tarybos posėdyje aptarta netradicinio ugdymo organizavimo situacija (2018-06-14 protokolas Nr.V2–5).  3. Parengtos ir patvirtintos Ekologijos ir aplinkos technologijų sampratos elementų taikymo rekomendacijos (direktoriaus 2018-08-30 įsakymas Nr. V–66).  4. Dalykų mokytojams rekomendacijos pristatytos mokytojų tarybos posėdyje (2018–08-31 protokolas Nr. V2–7).  5. Aptarti mokinių, mokomų pagal ekologijos ir aplinkos ekologijos sampratos elementus, pasiekimų rezultatai Gimnazijos tarybos posėdyje (2018–12-14 protokolas Nr.V1–4) |
| 1.2. Įgyvendinti mokytojų etatinio apmokėjimo sistemos modelį Gimnazijoje | Taikomas mokytojų etatinio apmokėjimo sistemos modelis teisės aktų nustatyta tvarka | 1. Sudaryta 2018–2019 mokslo metų Gimnazijos mokytojų etatinio apmokėjimo suvestinė.  2. Parengtas 2018-2019 mokslo metų Gimnazijos ugdymo planas.  3. Parengti ir suderinti su mokytojais mokytojų pareigybių aprašymai | 1. Pristatytas etatinio darbo apmokėjimo sistemos modelis mokytojų tarybos posėdyje (2018–05–24 protokolas Nr.V2–4).  2. Patvirtinta mokytojų pareigybės aprašymo forma direktoriaus 2018-08-20 įsakymu Nr. V– 63. Pasirašyti su visais mokytojais nauji pareigybių aprašymai.  3. Su metodinėmis grupėmis suderintas veiklų bendruomenei pagal skiriamas valandas sąrašas ir iki 2018-06-22 mokytojams paskirstytos kontaktinės, nekontaktinės ir kitų veiklų valandos.  4. Patvirtinta Darbo apmokėjimo sistemos aprašo nauja redakcija direktoriaus 2018-08-24 įsakymu Nr. V–65  5. Įteikti 2018-08-29 visiems  pedagogams pranešimai dėl darbo sutarties sąlygų keitimo ir iki 2018-08-31 atnaujintos jų darbo sutartys.  6. Patvirtintas 2018-2019 mokslo metų Gimnazijos ugdymo planas direktoriaus 2018-08-31 įsakymu Nr. V-67.  7. Patvirtinta Darbo tvarkos taisyklių redakcija direktoriaus 2018-08-31 įsakymu Nr. V–72.  8. Patvirtintos Darbuotojų, dirbančių pagal darbo sutartis, darbo nuotoliniu būdu taisyklės direktoriaus 2018-09-18 įsakymu Nr. V–82.  9. Sudaryta mokytojų tarnybinių atlyginimų koeficientų ir pareiginių algų dydžių suvestinė, kuri 2018 m. spalio mėnesį pateikta Savivaldybės administracijai |
| 1.3. Aktyvinti  Gimnazijos valdyme dalyvaujančių savivaldos institucijų veiklą | Atnaujintos savivaldybės institucijų sudėtys ir daugiau tėvų dalyvauja Gimnazijos valdyme | 1. Atnaujintos Gimnazijos tarybos ir mokytojų atestacijos komisijos sudėtys.  2. Įsteigtas Gimnazijos aktyvių tėvų klubas | 1. Gimnazijos tarybos nauja sudėtis patvirtinta direktoriaus 2018-11-12 įsakymu Nr. V–114.  2. Deleguoti į mokytojų atestacijos komisiją 3 asmenys Gimnazijos tarybos posėdyje (2018-12-14 protokolas Nr.V1–4), 3 asmenys mokytojų tarybos posėdyje (2018-12-07 protokolas Nr.V2–7 ).  3. Gimnazijos 2018-12-14 raštu Nr.(2.3) SI–189 pateiktas prašymas patvirtinti naujos sudėties mokytojų atestacijos komisiją Klaipėdos miesto savivaldybės administracijos Ugdymo ir kultūros departamento Švietimo skyriui.  3. Išrinkta 12 asmenų į tėvų klubą visuotiniame I–IV gimnazinių klasių tėvų susirinkime (2018–10–18 protokolas Nr.V1–1) ir Gimnazijos direktoriaus 2018-10–29 įsakymu Nr. V–104 patvirtinta naujai įsteigto tėvų klubo sudėtis |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos |
| – | – |

**3. Užduotys ar veiklos, kurios nebuvo planuotos ir nustatytos, bet įvykdytos**

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1. Parengtas Gimnazijos 2019–2021 metų strateginis planas, patvirtintas direktoriaus 2018-12-12 įsakymu Nr. V-124 | Patvirtintas dokumentas užtikrina ugdymo programų įgyvendinimo Gimnazijoje kokybę, tikslingą ir racionalų Gimnazijai skiriamų mokymo ir gautų įmokų, paramos lėšų panaudojimą |
| 3.2. Parengtas Gimnazijos individualus pedagoginių ir nepedagoginių darbuotojų darbo laiko grafikas, patvirtintas direktoriaus 2018-09-05 įsakymu Nr. V-74 | Grafikas padeda užtikrinti efektyvų Gimnazijos darbuotojų darbo laiko panaudojimą |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| – | – | – | – |

**III SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**5. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 5.1. Užduotys įvykdytos ir viršijo kai kuriuos sutartus vertinimo rodiklius | Labai gerai X |
| 5.2. Užduotys iš esmės įvykdytos pagal sutartus vertinimo rodiklius | Gerai ☐ |
| 5.3. Įvykdytos tik kai kurios užduotys pagal sutartus vertinimo rodiklius | Patenkinamai ☐ |
| 5.4. Užduotys neįvykdytos pagal sutartus vertinimo rodiklius | Nepatenkinamai ☐ |

**6. Kompetencijos, kurias norėtų tobulinti**

|  |
| --- |
| 6.1. Tobulinti kvalifikaciją darbuotojų kompetencijų vertinimo klausimais |

Direktorius \_\_\_\_\_\_\_\_\_\_ Ramvydas Juška 2019-01-18

(parašas

**IV SKYRIUS**

**VERTINIMO PAGRINDIMAS IR SIŪLYMAI**

**7. Įvertinimas, jo pagrindimas ir siūlymai:**

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(mokykloje – gimnazijos tarybos (parašas) (vardas ir pavardė) (data)

pirmininkas)

**8. Įvertinimas, jo pagrindimas ir siūlymai:**

Klaipėdos miesto savivaldybės meras \_\_\_\_\_\_\_\_\_\_ Vytautas Grubliauskas \_\_\_\_\_\_\_\_\_\_

(parašas) (data)

Galutinis metų veiklos ataskaitos įvertinimas \_\_\_\_\_\_\_\_\_\_\_\_\_\_\_\_\_\_\_\_\_\_.

**V SKYRIUS**

**KITŲ METŲ VEIKLOS UŽDUOTYS, REZULTATAI IR RODIKLIAI**

**9. 2019 metų užduotys**

|  |  |  |
| --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) |
| 9.1. Įvertinti Gimnazijos bendruomenės dalyvavimo miesto, šalies ir tarptautiniuose projektuose rezultatus | Dalyvavimo projektinėje veikloje gerosios patirtys bus panaudojamos tobulinant Gimnazijos veiklą | 1. Atlikta dalyvavimo miesto, šalies ir tarptautiniuose projektuose trejų metų analizė.   2. Įvertinti apklausų būdu mokinių ir mokytojų projektinės veiklos perspektyviai poreikiai.  3. Apibendrinti trejų metų projektinės veiklos rezultatai, lūkesčiai ir patvirtinta ataskaita.  4. Ataskaita pristatyta Gimnazijos bendruomenei, paviešinta Gimnazijos interneto svetainėje |
| 9.2.Tobulinti taikomo mokytojų etatinio darbo užmokesčio sistemos modelį (toliau ­– Modelis) | Taikomas Modelis atitiks pasikeitusius teisės aktus | 1. Pakeistas Modelis. Jis atitinka naujausius teisės aktus.  2. Modelis pristatytas mokytojų taryboje  3. Papildytos mokytojų darbo sutartys.  4. Pakeistos Darbo tvarkos taisyklių ir Darbo apmokėjimo sistemos nuostatos susijusios su Modelio pakeitimais |
| 9.3. Kurti modernias edukacines erdves Gimnazijoje | Panaudojus Europos Sąjungos struktūrinių fondų, savivaldybės ir paramos lėšas, bus įrengta Gimnazijos bibliotekos–skaityklos multifunkcinė (darbo ir poilsio) erdvė | 1. Modernizuotos bibliotekos ir skaityklos patalpos pagal patvirtintą projektą (įrengtos stiklo pertvaros, knygų fondai, padidintas skaityklos plotas). 2. Atnaujinti baldai, kompiuterinė įranga |

**10. Rizika, kuriai esant nustatytos užduotys gali būti neįvykdytos** **(aplinkybės, kurios gali turėti neigiamos įtakos įvykdyti šias užduotis)**

|  |
| --- |
| 10.1. Dėl per didelės darbų apimties gali būti įvertinta tik dalies mokinių, mokytojų nuomonė apie projektinės veiklos poreikius |
| 10.2. Dėl teisės aktų, reglamentuojančių mokytojų darbo apmokėjimą, kaitos ar jų įgyvendinimo terminų atidėjimo užduotis gali būti įvykdyta iš dalies |
| 10.3. Dėl nepakankamo finansavimo ar papildomų (projekte nenumatytų) remonto darbų vykdymo patalpų modernizavimas gali būti užbaigtas kitais metais |

Klaipėdos miesto savivaldybės meras \_\_\_\_\_\_\_\_\_\_ Vytautas Grubliauskas \_\_\_\_\_\_\_\_\_\_

(parašas) (data)

Susipažinau.

Direktorius \_\_\_\_\_\_\_\_\_\_ Ramvydas Juška 2019-01-18

(parašas